راجووال

راجووال  پاکستان کا ایک رہائشی علاقہ جو ضلع اوکاڑہ کی باؤنڈری پر واقع ہے۔ دیپالپور تحصیل کی ایک یونین کونسل ہے۔ جس کی آبادی 6000 تقریبا ہے۔ اگرچہ آبادی اور رقبہ کے لحاظ سے ایک چھوٹا قصبہ ہے ۔ البتہ سیاسی و معاشی حیثیت میں بہترین مقام رکھتا ہے۔ دوسری جانب دینی لحاظ سے بھی ایک معروف قصبہ شمار ہوتا ہے جس میں شیخ محمد یوسف رحمہ اللہ نے 1949 میں ایک ادارے (دارالحدیث) کے نام سے بنیاد رکھی۔ بعد ازاں ان کے صاحبزادگان ڈاکٹر عبدالرحمن یوسف اور ڈاکٹر عبیدالرحمن محسن ، احسن طریقے سے اسے چلا رہے ہیں جس کی دینی و تبلیغی کاوشوں کے نتائج بخوبی نظر آتے ہیں۔ تعلیمی نقطہ نظر سے بہت سے تعلیمی ادارے شرح خواندگی میں اضافہ کیلئے کوشاں ہیں۔ قابل ذکر ایک عظیم الشان لائبریری و ریسرچ سینٹر( مرکز السنہ راجووال)کی بنیاد بھی مولانا محمد یوسف (وفات 2014) کے دست مبارک سے رکھی گئی جو تاحال ڈاکٹر عبدالرحمن یوسف کی سرپرستی اور شیخ عمیر مدنی فاضل مدینہ یونیورسٹی کے انتظام میں بخوبی معاشرے میں اپنی خدمات سر انجام دینے کا سلسلہ جاری رکھے ہوئے ہے۔

مزید دیکھیے 
 پاکستان
 فہرست پاکستان کے شہر

حوالہ جات 

ضلع اوکاڑہ کی یونین کونسلیں
ضلع اوکاڑہ کے آباد مقامات